Greip

Greip er ein spadeliknande handreiskap med tindar istaden for tett blad, slik at reiskapen fungerer som ein gaffel. Han vert nytta innan jordbruk, hagebruk og gartneri for å for å løyse opp jorda, handsama husdyrmøkk, kompost og anna gjødning, for å grave opp og handsama potetar og liknande. Høygaffelen, som vert nytta til å handsame gras og høy, er ein liknande reiskap.

Dei eldste greipene var laga av tre, medan dei i dag vert laga av stål. Den eldste greipen i Noreg som er teke vare på, vart funne i vikingtidsgrava som romma Osebergskipet, og var skåre ut i eitt stykkje tre med to tindar. 

 Ordsoge 
Ordet greip kan brukast både i hannkjønn, hokjønn og i inkjekjønn - både ein, ei og eit greip er god norsk. Ordet greip har språkleg samanheng med ordet «å gripe»«Greip» i Nynorskordboka.

 Annan bruk av ordet 
Med uttrykket «det heng ikkje på greip» meiner vi at det ikkje er hald i ei utsegn.

 Kjelder 

Kategori:Landbruksreiskapar
Kategori:Jordbruksreiskapar
Kategori:Gartnarreiskapar
Kategori:Hagereiskapar